LH Bank M Choice โฉมใหม่
LH Bank M Choice ดีไซน์ทันสมัย-ใช้งานง่าย เพิ่มฟีเจอร์ ซื้อ-ขาย-สับเปลี่ยนกองทุนจาก 12 บลจ. ชั้นนำ
13 พ.ย. 2563

นางสาวชมภูนุช ปฐมพร กรรมการผู้จัดการ ธนาคารแลนด์ แอนด์ เฮ้าส์ จำกัด (มหาชน) (LH Bank) เปิดเผยว่า ธนาคารได้พัฒนา LH Bank M Choice ที่มีความทันสมัยและใช้งานง่าย และได้เพิ่มฟีเจอร์ ซื้อ-ขาย –สับเปลี่ยนกองทุน (Mutual Fund) เพื่ออำนวยความสะดวกให้กับลูกค้า สอดรับกับวิถีการใช้ชีวิต แบบใหม่ที่เปลี่ยนแปลงไปในยุค New Normal ซึ่งเป็นสังคมที่เริ่มคุ้นชินกับการทำกิจกรรมในชีวิตประจำวันผ่านระบบออนไลน์ ด้วยการใช้บริการธุรกรรมต่างๆ ผ่านโทรศัพท์มือถือ ธนาคารจึงพัฒนาและสร้างสรรค์บริการใหม่ๆ เพื่อมอบประสบการณ์ที่ดีให้กับลูกค้า รวมทั้งเพื่อเป็นการขยายฐานลูกค้าใหม่
LH Bank M Choice เวอร์ชันใหม่นี้มีความทันสมัย ง่ายต่อการใช้งาน มีฟังก์ชันต้อนรับเมื่อเข้าใช้งาน ตามช่วงเวลา เช้า-กลางวัน-เย็นและกลางคืน และที่สำคัญคือการเพิ่มฟีเจอร์รองรับการใช้งานซื้อ-ขาย-สับเปลี่ยนกองทุน (Mutual Fund) ใช้งานง่ายสะดวก ไม่ซับซ้อน และยังสามารถจัดการวงเงินสำหรับการซื้อกองทุนได้ด้วยตนเอง โดยมีกองทุนที่หลากหลาย บริหารจัดการโดย 12 บลจ.ชั้นนำให้ได้เลือกตามความต้องการ ได้แก่ บริษัทหลักทรัพย์จัดการกองทุน แลนด์ แอนด์ เฮ้าส์ จำกัด (LHFUND) บริษัทหลักทรัพย์จัดการกองทุน ทหารไทย จำกัด (TMBAM) บริษัทหลักทรัพย์จัดการกองทุน วรรณ จำกัด (ONEAM) บริษัทหลักทรัพย์จัดการกองทุน กสิกรไทย จำกัด (KAsset) บริษัทหลักทรัพย์จัดการกองทุน กรุงศรี จำกัด (KSAM) บริษัทหลักทรัพย์จัดการกองทุน พรินซิเพิล จำกัด (Principal) บริษัทหลักทรัพย์จัดการกองทุน เอ็มเอฟซี จำกัด (มหาชน) (MFC) บริษัทหลักทรัพย์จัดการกองทุน ไทยพาณิชย์ จำกัด (SCBAM) บริษัทหลักทรัพย์จัดการกองทุน กรุงไทย จำกัด (มหาชน) (KTAM) บริษัทหลักทรัพย์จัดการกองทุน ทิสโก้ จำกัด (TISCOASSET) บริษัทหลักทรัพย์จัดการกองทุน ยูโอบี (ประเทศไทย) จำกัด (UOBAM) และบริษัทหลักทรัพย์จัดการกองทุน เกียรตินาคินภัทร จำกัด (KKPAM) และสามารถดูพอร์ตที่ลงทุนผ่าน LH Bank M Choice ได้ง่ายๆ
“ที่ผ่านมา แอปพลิเคชัน LH Bank M Choice ได้ตอบโจทย์ความต้องการของลูกค้าให้สามารถจัดการธุรกรรมทางการเงินต่างๆ ได้สะดวก รวดเร็วและปลอดภัย โดยปริมาณการทำธุรกรรมผ่าน LH Bank M Choice เติบโตอย่างต่อเนื่อง โดยเฉพาะในช่วงสถานการณ์โควิด-19 มีปริมาณการทำธุรกรรมผ่าน LH Bank M Choice อย่างก้าวกระโดด แสดงให้เห็นว่าลูกค้ามีการปรับพฤติกรรมการทำธุรกรรมทางการเงินผ่านระบบออนไลน์มากขึ้น ซึ่งมีความสะดวก รวดเร็วและปลอดภัย โดยการพัฒนา LH Bank M Choice เวอร์ชันใหม่จึงสอดรับกับการดำเนินชีวิตที่เปลี่ยนแปลงไปได้เป็นอย่างดี และเชื่อว่าจากนี้ไปโมบายแบงก์กิ้งจะกลายเป็นช่องทางหลักในการทำธุรกรรมและเข้าถึงผลิตภัณฑ์ต่างๆ ของธนาคารครบจบในแอปพลิเคชันเดียว” นางสาวชมภูนุช กล่าว
LH Bank M Choice เวอร์ชันใหม่สามารถอัปโหลดได้แล้วตั้งแต่วันนี้ที่ App Store และ Play Store โดยแอปพลิเคชันสามารถใช้งานบนระบบปฏิบัติการ iOS Version 9.0 ขึ้นไป และระบบปฏิบัติการ Android Version 5.3 ขึ้นไป ทั้งนี้สามารถสอบถามรายละเอียดได้ที่ โทร.1327